U-I-111/07
Natisni
Opravilna št.:
U-I-111/07
Datum odločitve:
14. 2. 2008
ECLI:
ECLI:SI:USRS:2008:U.I.111.07
Akt:
Zakon o delovnih razmerjih (Uradni list RS, št. 42/02 in 103/07) (ZDR), 5. odst. 88. čl., 2. odst. 110. čl., 177. čl.
Izrek:
Pobuda za začetek postopka za oceno ustavnosti petega odstavka 88. člena, drugega odstavka 110. člena in 177. člena Zakona o delovnih razmerjih (Uradni list RS, št. 42/02 in 103/07) se zavrže.
Evidenčni stavek:
Pobudnik nima pravnega interesa, če ne izkaže, da bi morebitna ugoditev pobudi privedla do izboljšanja njegovega pravnega položaja.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Dom starejših občanov Ljutomer
Datum vloge:
4. 4. 2007
Vrsta odločitve:
sklep
Vrsta rešitve:
zavrženje
Dokument:
US27979
Dokument v PDF obliki:
U-I-111-07.pdf
106 KB
Prenesite datoteko
U-I-111/07-5
14. 2. 2008
SKLEP
Ustavno sodišče je v postopku za preizkus pobude javnega socialnovarstvenega zavoda Dom starejših občanov, Ljutomer, ki ga zastopa Boris Kolmanič, odvetnik v Ljutomeru, na seji 14. februarja 2008
sklenilo:
Pobuda za začetek postopka za oceno ustavnosti petega odstavka 88. člena, drugega odstavka 110. člena in 177. člena Zakona o delovnih razmerjih (Uradni list RS, št. 42/02 in 103/07) se zavrže.
Obrazložitev
1. Pobudnik izpodbija peti odstavek 88. člena, drugi odstavek 110. člena in 177. člen Zakona o delovnih razmerjih (v nadaljevanju ZDR). Prvi dve določbi urejata roke pri  redni in izredni odpovedi pogodbe o zaposlitvi, 177. člen ZDR pa ureja pravico do zagovora delavca. Meni, da so določbe nejasne, ker jasno ne določajo začetka teka roka za odpoved pogodbe o zaposlitvi. Zatrjuje neskladje izpodbijane ureditve z 2. členom Ustave. Pobudnik pravni interes utemeljuje z odprtim sodnim postopkom, v katerem delavec izpodbija pobudnikovo redno odpoved pogodbe o zaposlitvi.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. V primerih, ko izpodbijani predpis ne učinkuje neposredno, se lahko pobuda vloži šele po izčrpanju pravnih sredstev zoper posamični akt, ki je bil izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS. Pobudnik v navedenem postopku še ni izčrpal vseh pravnih sredstev. Tako glede na razloge, navedene v sklepu Ustavnega sodišča št. U-I-275/07 z dne 22. 11. 2007 (Uradni list RS, št. 110/07), ne izkazuje neposrednega pravnega interesa za presojo izpodbijane ureditve. Zato je Ustavno sodišče njegovo pobudo zavrglo.
3. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnica in sodniki dr. Janez Čebulj, dr. Zvonko Fišer, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik